અગાઉ સુપ્રીમે આ વહીવટી સમિતિમાં રમત મંત્રાલયના સચિવને શામેલ કરવાની કેન્દ્રની માગ ફગાવી દીધી હતી. આ સાથે જ બેથી ૪ ફેબ્રુઆરી, ૨૦૧૭ દરમિયાન દુબઈમાં યોજાનાર આઈસીસીની બેઠકમાં વિક્રમ લિમયેની સાથે બીસીસીઆઈના સંયુક્ત સચિવ અમિતાભ ચૌધરી હાજરી આપશે તે નક્કી છે. વહીવટદારોની આ સમિતિ આગામી ચાર સપ્તાહમાં ક્રિકેટ સંસ્થાઓમાં બીસીસીઆઈ દ્વારા સૂચિત સુધારાઓના અમલનો રિપોર્ટ અદાલતને સોંપશે. આમ, ઈતિહાસવિદ્, ઓડિટર, બેન્કર અને ક્રિકેટરની આ સમિતિ આગામી વર્ષોમાં ભારતીય ક્રિકેટનું ભાવિ નક્કી કરશે.